JohanHeinsen/ENO huggingface dataset:
Lolland-Falsters Stifts-Tidende, 1829-04-21
Bekjendtgjørelser. At min Søn Frederik Nielsen, Farver i Nakskov, efter en kort Sygdom er gaaet over til et bedre Liv, maa jeg sørgeligst tilkjendegive Familie og Venner. Berritzgaard, den 18de April 1829. A. Nielsen. Tillige tilkjendegives, at Farveriet, som fornævnte min Søn havde i Forpagtning, indtil videre fortsættes for min Regning, og skal saavel modtaget Tøi, som hvad videre til Farvning maatte leveres, blive expederet til Tilfredshed. Skulle Nogen have lovmæssig Krav paa den Afdøde, beder jeg mig snarest derom underrettet, og skal saadan Gjæld af mig blive betalt, ligeledes beder jeg mig betalt, hvad han maatte have tilgode. Berritzgaard, den 18de April 1829. A. Nielsen.
Lolland-Falsters Stifts-Tidende, 1829-04-21
J Medhold af min Jndbydelse under 15de Februar dette Aar, til Græsgangs Afbenyttelse paa det saakaldte Bottøe Fang, bekjendtgjøres det herved, at den omtalte Græsning i forestaaende Sommer agtes bortleiet paa de anførte Vilkaar, til hvilken Ende de Lysthavende anmodes om, at lade Creaturerne møde Tirsdagen den 28de Mai førstkommende, om Formiddagen Kl. 10, hos Gaardmand Jens Allertsen paa Bottøe, hvor Jnd brændingen foretages og den betingede Græsleie forventes erlagt med 3 Rbd. for en Følhoppe og 2 Rbd. Sedler for en anden Hest eller Ko, samt 2 Mk. Tegn pr. Hoved i Jndbrændingspenge. Durupgaard paa Falster, den 15de April 1829. Ferrall.
Lolland-Falsters Stifts-Tidende, 1829-04-21
Dampskibet Caledonia, som i Aar er blevet aldeles nyt fortømret og har faaet en ny Kobberhud, begynder dets ugentlige regelmæssige Fart imellem Kjøbenhavn, Kiel og Mellemstationerne Tirsdagen den 28de April d. A. og fortsætter den indtil October. Det vil saaledes hver Tirsdag Morgen Kl. 6 præcise afgaae fra Kjøbenhavn og hver Torsdag Eftermiddag Kl. 4 præcise fra Kiel, paa hvilken Tour, der sædvanligen gjøres i 24 a 27 Timer, Dampskibet anløber: Cofter Færgested paa Møen og Kallehauge, paa Siælland.
Lolland-Falsters Stifts-Tidende, 1829-04-21
paa Udreisen om Tirsdagen Kl. 12–2 Eftermiddag, paa Hjeemreisen om Fredagen Kl. 79 Morgen. Gaabense Færgested paa Falster paa Udreisen om Tirsdagen Kl. 24 Eftermiddag, paa Hjemreisen om Fredagen Kl. 57 Morgen. Ravnsby paa Lolland
Lolland-Falsters Stifts-Tidende, 1829-04-21
paa Udreisen om Tirsdagen Kl. 6–8 Eftermiddag, paa Hjemreisen om Fredagen Kl. 1–3 Morgen, og da paa disse Stationer intet Ophold finder Sted, anmodes de derfra afgaaende Passagerer om, at være der tilstede den første af de her opgivne Tider. Betalingen for Passagen er som forrige Aar.
Lolland-Falsters Stifts-Tidende, 1829-04-21
Damppaketfartens Contoir i Kjøbenhavn, den 11te April 1829.
Lolland-Falsters Stifts-Tidende, 1829-04-21
Bekjendtgjørelse. fra den kongel. Qvarantaine-Direction. De Lande, Stæder og Øer, som, efter de sidste til Directionen indkomne officielle Beretninger, indtil videre ansees for smittede, ere: a) Constantinopel. b) Algier. c) Tunis. d) Marocco. e) Smyrna, i Provindsen Natolien. f) Øen Candia. For mistænkte Lande og Stæder ansees indtil videre: a) Alle tyrkiske Havne, med Undtagelse af de som smittede foranførte. b) Det africanske Barbaries øvrige Havne og Stæder. c) De vestindiske Øer. Dog skulle de fra de danske vestindiske Øer ankommende Skibe kunne befries for at lægges under Qvarantaine, saafremt de, foruden Sundhedspas, medbringe behørige, af Vedkommende under Embedsauthoritet udstedte, Sundhedsattester. d) Nordamerica. Dog fritages de fra disse Havne ankommende Skibe for Qvarantaine, saafremt de, foruden Sundhedspas, ere forsynede med behørige Sundhedsattester, fra de derværende kongelige danske Consuler eller disses Vice-Consuler. - Alle andre Lande, Stæder og Øer, i og uden for Europa, blive at ansee som aldeles umistænkte.
Lolland-Falsters Stifts-Tidende, 1829-04-21
Den kongelige Qvarantaine-Direction i Kjøbenhavn, den 27de Marts 1829. Steen Bille. v. Schmidt Phiseldek. Thonning. Skibsted.
Lolland-Falsters Stifts-Tidende, 1829-04-21
Paa Gottesgade pr. Nakskov er underhaanden at faae tilkjøbs 25 a 30 vel overfødte større og mindre Sviin.
Lolland-Falsters Stifts-Tidende, 1829-04-21
Samme Sted kan to duelige Grøvtegravere faae Arbeide, naar de derom betimelig henvende dem til Gaardens Forpagter.
Lolland-Falsters Stifts-Tidende, 1829-04-21
Jndkaldelse.
Lolland-Falsters Stifts-Tidende, 1829-04-21
Arvingerne og Creditorerne i Stervboet efter afdøde Huusmand Ole Hansen Smed af Skoubye indkaldes herved med anordnet Varsel, til at melde sig for undertegnede Skifteforvalter, de første for at legitimere deres Arveret, og de sidstnævnte for at beviisliggjøre deres Fordringer paa samme Dødsboe. Falsters Birk, den 13de April 1829. C. G. Krüger.
Lolland-Falsters Stifts-Tidende, 1829-04-21
J Overeensstemmelse med Placaten af 26de October 1792, indkaldes herved med tolv Ugers Varsel Creditorerne i Stervboet efter Landvæsenscommissair og Procurator Johannes Høyer, som boede og døde her i Byen, til for mig at beviisliggjøre deres Fordringer og derefter nyde Udlæg. Stubbekjøbing, den 8de April 1829. Rousing.
Lolland-Falsters Stifts-Tidende, 1829-04-21
Creditorerne i Stervboet efter afdøde Karen Mikkelsdatter, Enke efter forhen afgangne Gaardmand Ole Andersen Krøl af Bruserup, indkaldes herved med 12 Ugers Varsel til, i Overeensstemmelse med Pl. af 26de October 1792, at anmelde og beviisliggjøre. deres formeentlige Fordringer for undertegnede committerede Skifteforvalter. Gjedsørgaard, den 11te April 1829. Thr. Øllgaard.
Lolland-Falsters Stifts-Tidende, 1829-04-21
Ved Proclama af 11te dennes, som under Dags Dato er læst ved Marieboe Byeting, og vil blive læst ved den kongelige Lands-Overret, samt Hof- og StadsRet i Kjøbenhavn, ere Alle og Enhver, som maatte have noget at fordre i afdøde Møllersvend Johan Schultz's og efterlevende Hustrues Anna Cathrine Rasmusdatters fælles Boe her i Byen, indkaldte med tolv Ugers Varsel, til for mig at anmelde og beviisliggjøre deres Krav paa Boet; hvilket herved, ifølge Placaten af 2den Juni 1819 s. 2, bringes til offentlig Kundskab. Marieboe Kjøbstads Skifteret, den 13de April 1829. P. Valentin.
Lolland-Falsters Stifts-Tidende, 1829-04-21
Auctioner. Efter Begjering af Skifteretten bliver den Stervboet efter Kjøbmand C. Jensens Enke tilhørende og i denne Byes Veilegade under No. 107 beliggende Gaard, med tilhørende 2de Jordlodder, den ene paa 3 3/8 Tde., den anden paa 138 Tde. Land, bortsolgt, enten samlet eller separat, ved trende offentlige Auctioner, som afholdes paa Raadstuen Løverdagen den 23de Mai, 6te og 20de Juni d. A., Formiddag Kl. 10 slet. Conditionerne kunne forinden erholdes til Eftersyn paa mit Contoir. Hvilket herved bekjendtgjøres, saavel til de Lysthavendes som, i Overeensstemmelse med Placaten 22de April 1817, til Panthavernes Efterretning. Nakskov, den 16de April 1829. Pontoppidan, constitueret.
Lolland-Falsters Stifts-Tidende, 1829-04-21
Efter passeret Udpantning for resterende Brand-Contingent, bliver det Skomager A. Petersen og forhen Dagleier Ole Simonsens fraskilte Hustru, eller dennes første Mand, Slagter Lars Gjertsen, tilhørende Huus No. 315 her i Byen, med dets tilhørende Grund, Gaards- og Haugeplads, bortsolgt ved trende offentlige Auctioner, som afholdes paa Raadstuen Løverdagen den 23de Mai, 6te og 20de Juni d. A., Formiddag Kl. 10 slet. Conditionerne kunne forinden erholdes til Eftersyn paa mit Contoir. Hvilket herved bekjendtgjøres, saavel til de Lysthavendes som, i Overeensstemmelse med Placaten 22de April 1817, til Panthavernes Efterretning. Nakskov, den 16de April 1829. Pontoppidan, constitueret.
Lolland-Falsters Stifts-Tidende, 1829-04-21
Tjeneste ledig. En Dreng, som er confirmeret, kan strax blive antaget i Kleinsmedlære hos Nielsen i Nakskov.
Lolland-Falsters Stifts-Tidende, 1829-04-21
For en Dreng, som har Lyst til at lære Mølleriet, er en Condition ledig paa Rørbechs hollandske Mølle ved Saxkjøbing til førstkommende Mai.
Lolland-Falsters Stifts-Tidende, 1829-04-21
Ved Tallotteriets 1310 Trækning i Kjøbenhavn udkom: No. 59. 76. 27. 67. 21.
Lolland-Falsters Stifts-Tidende, 1829-04-24
Lollands og Falsters Stifts Kongelig alene privilegerede. Addressecontoirs Efterretninger. RISSECoTreogtyvende Aargang. Nummer 33. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1829-04-24
Udenlandsk. Russisk-tyrkiske Anliggender. J Følge Skrivelse fra Jassy af 21de Marts, vedvarede de russiske Troppemarscher uafbrudt, saavel over Fockschan imod Donan, som over Jsaktschi til Bulgarien. Meget af Rytteriet gjorde Touren tilfods. Først i Wallachiet og Bulgarien bliver det forsynet med Heste. De Forraad, som føres til Armeen fra det sydlige Rusland, ere overordentlig store. Der bringes især uhyre Qvantiteter Ho fra Theku og Fockschan til Gallatsch og Brailla, og for Armeen i Bulgarien oprettes et Hovedmagazin i Perdieskol, ved Jalomnitzas Jndløb i Donau, over hvilken Flod der tillige slaaes en Skibsbro. Den forhen omtalte Brobygning ved Hirsona drives ogsaa meget ivrigt.
Lolland-Falsters Stifts-Tidende, 1829-04-24
Formedelst Veienes Ufremkommelighed vil der neppe kunne begyndes alvorlige Operationer førend i de første Dage af Mai. J Dagene til den 24de Marts vare dog Landeveiene i Moldau ligesom bedækkede med Vogn og Skyts-Tog samt Marscher af allehaande Tropper, saa at hele Provindsen og det tilgrændsende Bessarabien lignede en vandrende Krigsleir, der drog henimod Donau. Disse Bevægelsers foreløbige Maal skal være JsaktschiHirsova og Silistria. Jndtagelsen af Schumla skal være Hovedarmeens næste Øiemed. Overgeneralen, Grev Diebitsch, havde besluttet, inden faa Dage at forlade Jassy, for med Armeens Gros at begive sig henimod Schumla. Enhver russisk Soldat brænder af Lyst til Kamp. Det moldanske Divan er opfordret til, i Løbet af indeværende Aar, at levere 24,000 Oxer imod Betaling, samt overdraget, at skaffe Forpleining for 80,000 Heste, som i Mai skulle passere igjennem Moldau.
Lolland-Falsters Stifts-Tidende, 1829-04-24
Krigscassen har faaet, en Pengetransport af 100,000 Stykker hollandske Ducater. J Dagene til den 23de Fredagen den 24 April 1829. Marts indbragtes bestandig Saarede til Bucharest. Dette er Beviis paa, at de Krigførende allerede oftere have været i Haandgemæng. Samme Tid var Beleiringen af Giurgive formelig aabnet. Garderne, som Storfyrst Michael vil personlig commandere, skulle denne Gang kun som Reserve rykke ind i Fyrstendømmerne. Contreadmiral Kumani har ødelagt nogle tyrkiske Koffardi skibe i Bugten ved Pharos og Burgas.
Lolland-Falsters Stifts-Tidende, 1829-04-24
Sultanens ny Storvezier tiltræder dog sit Embede.
Lolland-Falsters Stifts-Tidende, 1829-04-24
Den 10de Marts passerede han, paa sin Reise til Constantinopel, igjennem Bitoglig. Han havde besluttet, ufortøvet at begive sig til Hæren ved Danan. Forinden Storvezieren begav sig paa denne Reise havde han tilfredsstillet Albaneserne, med Hensyn til deres Fordringer og Sold, og afsluttet en ny Capitulation med dem, efter hvilken 6,000 Albanesere strax skulle marschere til Donan og andre 6,000 sættes under Paschaen af Janinas Befaling. – Det bekræfter sig vel, at Paschaen af Ægypten vil seende et Contingent af 12,000 Mand til Donau, men da Russerne have spærret Søveien, maa dette Corps gaae over Palæsting, Syrien og Natolien. Mahmud Pascha skal have Overcommanden over disse Tropper.
Lolland-Falsters Stifts-Tidende, 1829-04-24
Grækenland. Under 22de Februar meddeeltes fra Salona, at Tyrkerne havde forladt de fleste af deres Stillinger i Livadien. Efter Brev fra GeneralDentzel af 6te Februar ventede han en Forstærkning af 1,800 Mand, for med Eftertryk at gaae imod de snævre Passer ved Makrivoros. Den 4de Januar erholdt den i den ambrakiske Havbugt værende græske Flaade betydelige Fordeele over den tyrkiske Flotille, i det denne maatte forlade Bugten med Tab af 2 Fartøier, som faldt i Grækernes Hænder. Grækerne i Rumilien have hos Præsidenten formelig protesteret imod enhver Overeenskomst, som atter kunde bringe dem under det tyrkiske Herredømme, og derhos erklæret: at de vil fortsætte Kampen, hvor ulige den end maa være for dem. England. Den 11te d. M. blev Emancipationsbillens 3die Læsning besluttet med en Fleerhed af 104 Stemmer. Valgrettigheds-Billen er ogsaa bleven læst tredie Gang. Den kongelige Sanction vil altsaa ufortøvet følge. Naar dette skeer, er en Qvæstion lykkeligen afgjort, hvis Vigtighed længe og meget ofte ligesom har holdt Landet og Ministeriet i Strid. Den 10de d. M. blev sagt paa Børsen i London, at Regjeringen stod i Begreb med at trække Tropper tilbage fra Jrland og at formindske den staaende Hær.
Lolland-Falsters Stifts-Tidende, 1829-04-24
Portugal. Endnu er Forfatningen ligesaa lovløs, som forhen. D. Miguel har endog været nær ved at myrde sin Søster Jsabella. Efter en hæftig Strid med hende, har han villet skyde hende med en Pistol; men blev dog hindret deri af Marq. Bellas og forrige Barbeer, nu Vizc. Queluz.
Lolland-Falsters Stifts-Tidende, 1829-04-24
Natten mellem den 20de og 21de Marts fandtes Placater opslaaede i forskjellige Deele af Lissabon, hvorpaa læstes: "Portugals 7 Saar ere: 1) Enkedronningen; 2) D. Miguel; 3) Prevotalretten; 4) Munkene; 5) de kongelige Frivillige; 6) Englands Jndflydelse; 7) Tiggervæsenet." Andre Efterretninger indeholde, at Fængslingerne i den senere Tid have tiltaget i Provindserne. Selv Biskopperne af Veja og Algarvien, saavel som General-Lieutenant do Rego Barreto, ere kastede i Fængsel. Generalen har i sin Tid underskrevet for D. Miguels Udnævnelse til Konge og paa samme Tid udmærkede Biskoppen af Beja sig ved et Hyrdebrev.
Lolland-Falsters Stifts-Tidende, 1829-04-24
Der arbeides nu paa et nyt Regentskab, som inden kort Tid vil træde i Kraft. Grev Palmella skal udelukkes fra samme, da der frygtes for, at han helder for meget til Hertugen af Wellingtons Anskuelser.
Lolland-Falsters Stifts-Tidende, 1829-04-24
Adskilligt. J Følge udenlandske Blade skulle flere af Tydsklands mediatiserede Fyrster, Grever og Herrer have bestemt, at forlade deres forhen souveraine Besiddelser og kjøbe sig Eiendomme i det Holsteenske.
Lolland-Falsters Stifts-Tidende, 1829-04-24
De franske Fonds faldt temmelig stærkt i Paris den 10de April, hvilket er tilskrevet Rygterne om nogle af Ministrenes Afgang, samt at den engelske Admiral Malcolm er beordret til det sorte Hav.
Lolland-Falsters Stifts-Tidende, 1829-04-24
J Paris er Talen om den brasilianske Keisers Formæling med en Datter af det orleanske Huus.
Lolland-Falsters Stifts-Tidende, 1829-04-24
J den første Halvdeel af Mai vil Keiseren af Rusland indtræffe i Warschau.
Lolland-Falsters Stifts-Tidende, 1829-04-24
Den ny Pave har antaget Navnet Pius VIII.
Lolland-Falsters Stifts-Tidende, 1829-04-24
J Kongeriget Preussens østersøiske Provindser har Weichselen anrettet store Ødelæggelser, i det Vandet, formedelst Jsens Standsning, fattes Afløb. Allerede den 15de d. M. vare 9 Digebrud meldte. En Hr. Braitwalte har opfundet en Dampsprøite, som, naar der er fyret under den i 10 Minuter, kan sætte en Vandstraale af 2 1/2 Tommes Gjennemsnit med saadan Kraft i en Høide af 70 Fod, at selv en temmelig stærk Muur derved maa styrte ind.
Lolland-Falsters Stifts-Tidende, 1829-04-24
Advocat Neven i Hamborg har nu bekjendtgjort: at han har udfundet de rigtige brandtske Arvinger, og at altsaa ingen Andre skulle umage sig.
Lolland-Falsters Stifts-Tidende, 1829-04-24
Kongeriget Sverrig har for Tiden 17 Sparebanker, og de i samme indsatte Summer beløb sig ved Udgangen af Aaret 1828 til henimod 7000,000 Rd. Banco.
Lolland-Falsters Stifts-Tidende, 1829-04-24
Vaarsildefiskeriet ophørte for denne Gang ved Bergen med Udgangen af forrige Maaned og der haves kun saare svagt Haab om, at Torskefiskeriet vil slaae til; hvorimod der skal være fisket betydeligt af Storsei160,000 Tdr. Vaarsild ere nedsaltede til Udskibning. Prisen paa denne Artikel er 2 3/5 Spd. pr. Tønde i Fyrre- og 24 s. mere i Bøgetræer. Samme Tid betaltes danske Kornvarer i Bergen saaledes: Hvede 8 Spd., Rug 3 Spd. 3 Ort. 12 s., nakskovsk Byg 3 Spd. 2 Ort. a 3 Spd. 2 Ort. 12 s., sjællandsk og fyensk Dito 3 Spd., Malt 3 Spd. 2 Ort. 12 s., Ærter 4 Spd. og Havre 2 Spd. pr. Tønde.
Lolland-Falsters Stifts-Tidende, 1829-04-24
Fra Aggerhuus, Christianssands og Bergens Stifter er i Aaret 1827 udskibet til Udlandet 1,100,000 Stkr. levende Hummer og i forrige Aar 1,400,000. Fiskerne, der sædvanlig ere fattige Folk, faae 4 s. for Stykket og 1 s. i Tansportomkostninger a., hvorved aarlig indkommer omtrent 60,000 Spd.
Lolland-Falsters Stifts-Tidende, 1829-04-24
Den 11te d. M. laae Jsen ved Christiania endnu til Grisebro, omtrent 3 Mile fra Staden, og der kjørtes 2 Mile ud paa den.
Lolland-Falsters Stifts-Tidende, 1829-04-24
Jndenlandsk. Den 21de d. M. var Farvandet ved Kjøbenhavn frit for Jis, hvortil Vaagen sikkert har bidraget en Deel. Fregatskibet Kongen af Danmark, Capitain Rossing, afgik den 19de til Vestindien. Flere Skibe vare ankomne Syd og Nord fra.
Lolland-Falsters Stifts-Tidende, 1829-04-24
Ved den Forestilling, som Hr. Lieutenant Garbrecht for nogen Tid siden gav i Selskabet "Holbergs Minde, og som tidligere her i Addresseavisen er omtalt, var Jndtægten, efter Fradrag af alle Udgivter, 85 Rbd., hvoraf 40 Rbd. uddeeltes til Huusarme i Kjøbenhavn og 45 Rbd. leveredes til Bombebøssen.
Lolland-Falsters Stifts-Tidende, 1829-04-24
J forrige Uge bleve 21 Par ægteviede i Kjøbenhavn. 27 Drenge og 28 Piger, i Alt 55 Børn, fødtes, og af disse 11 paa Fødsels-Stiftelsen. De Dødes Tal, 60, oversteeg saaledes de Fødtes med 5. De Sygdomme, hvoraf de Fleste ere døde, vare: Krampe 17, Brystsyge (Lungesyge), 13, Vattersot, 4. Af Alderdom ere 5 døde, og 10 af uanmeldte Sygdomme. Ved ulykkelig Hændelse omkom 1.
Lolland-Falsters Stifts-Tidende, 1829-04-24
Den 14de dennes druknede paa Kjøbenhavns Rhed en Dreng, som vilde gaae i Land fra Chinaskibet Frederik den Sjette. Liget er endnu ikke fundet.
Lolland-Falsters Stifts-Tidende, 1829-04-24
J Politivennen læses følgende om en Districtslæge i Kjøbenhavn: "En Mand, som hedder Thønnesen, besøgte Fredagen den 13de Marts Armodens Boliger i Amaliegaden og forefandt der blandt flere Lidende en Kone med et 4 Aars Barn, som, kjæmpende med Mangelens Elendigheder, laae henstrakte paa Sygeleiet af en langvarig Guulsot. Paa Forespørgsel, hvorfor de ikke vare komne paa Hospitalet, svartes: Lægen havde sagt, at der var ingen Plads. Der sendtes Bud efter ham, men han kom ikke. Næste Dag laae de Elendige i en stærk Feber. Forstanderen sendte atter Bud til Lægen, men han kom endnu ikke. Om Søndagen var den menneskekjærlige Mand 2 Gange hos Lægen, men traf ham ikke hjemme. Da gik han til Prof. Vendt, som strax foranstaltede de Syge bragt ind paa Hospitalet.
Lolland-Falsters Stifts-Tidende, 1829-04-24
Endnu Mandagen den 16de laae flere haardt Lidende og sukkede forgiæves efter Lægens Komme. Nu spor ges, hvad Adfærd er der bestemt mod denne Districtslæge, som forsømmer sine Pligter?"
Lolland-Falsters Stifts-Tidende, 1829-04-24
Fra Pressen er udkommet i Kjøbenhavn: "Ti meget vigtige Grunde for den Formodning, at den igjenopstandne, tilbagevendte Napoleon under Navn af Hussein Pascha kommanderer den tyrkiske Armee." Oversat af W. Schmidt, 22 tættrykte Sider. Faaes for 16 s. i Bogladen i Møntergaden No. 14 hos Bogbinder Kreiser, og paa Bogtrykkeriet paa Østergade No. 60.
Lolland-Falsters Stifts-Tidende, 1829-04-24
Mariboe. Veiret har i de sidste Dage været mildt og Landmændene have begyndt at pløie. Vinterkornet har forbedret sig meget; men i Aar kan dog ikke ventes en saa god Høst som forrige Aar. Reisende forsikkrer imidlertid, at Vintersæden her staaer bedre end den i Sielland.
Lolland-Falsters Stifts-Tidende, 1829-04-24
Natten til den 9de dennes kom et baglastet fyensk Jagtskib paa Grund paa Stemmetofte, imellem Aske og Vixnesse. Ved Hjælp fra Feio kom det af den 11te; men under Opseilingen til Feis Sletter kantrede det. Dette Uheld tilskrives især Baglastens Forskydning, da det ikke blæste saameget stærkt. Efter 3 Dages Forløb kom dog Jagten igjen under Seil.
Lolland-Falsters Stifts-Tidende, 1829-04-24
Kjøbenhavns Børs-Cours, den 21de April. Hamburg 2 M. - , a vista 206. Species 208. Specier solgtes til 12 Rbmk. 7 1/2. - Bank-Disconto 4 Proc. - Norske Speciessedler pr. 100 Spec. 150 3/4 a 151 Rbd. Sedl. - Svenske Sedler pr. Rdlr. Rigsgield 51 3/4 a 51 1/2 Rbs. Tegn. - 4 Proc. kgl. Oblig. (u. R.) 88 1/2 a 89 Rbd. Sedl. Dito Dito 86 a 86 1/2 i Banco. - Nation. Oblig. (af Laanet 4de Febr. 1820) 102 a 102 1 Rbd. r. S. Dito Dito 106 a 106 1/2 i Sedl. 4 Proc. uopsigel. Rigsb.-Oblig., Renter pr. 6te Jan., 100 a 100 1/2 r. S. - 6 Proc. norsk Laan ved Hambro & Søn 106 a 106 1/4 i Banco. 4 Proc. ny norske Obligat. ved Dito, lydende paa r. S., 97 a 97 1/2 r. S. 4 Proc. Dito Dito 98 a 98 1/2 i Banco. 4 Proc. uopsigel. norske Statsobligationer 61 1/2 a 62 Rdlr. Banco. 3 Proc. ny danske Obligationer 64 a 64 1/2 L. Sterl.
Lolland-Falsters Stifts-Tidende, 1829-04-24
Bekjendtgjørelser. J Medhold af min Jndbydelse under 15de Februar dette Aar, til Græsgangs Afbenyttelse paa det saakaldte Bøttøe Fang, bekjendtgjøres det herved, at den omtalte Græsning i forestaaende Sommer agtes bortleiet paa de anførte Vilkaar, til hvilken Ende de Lysthavende anmodes om, at lade Creaturerne møde Tirsdagen den 28de Mai førstkommende, om Formiddagen Kl. 10, hos Gaardmand Jens Allertsen paa Bottøe, hvor Jnd brændingen foretages og den betingede Græsleie forventes erlagt med 3 Rbd. for en Følhoppe og 2 Rbd. Sedler for en anden Hest eller Ko, samt 2 Mk. Tegn pr. Hoved i Jndbrændingspenge. Ourupgaard paa Falster, den 15de April 1829. Ferrall.
Lolland-Falsters Stifts-Tidende, 1829-04-24
Paa Gottesgade pr. Nakskov er underhaanden at faae tilkjøbs 25 a 30 vel overfødte større og mindre Sviin.
Lolland-Falsters Stifts-Tidende, 1829-04-24
Samme Sted kan to duelige Grøvtegravere faae Arbeide, naar de derom betimelig henvende dem til Gaardens Forpagter.
Lolland-Falsters Stifts-Tidende, 1829-04-24
Concert. J Følge høie Øvrigheds Tilladelse, agter Undertegnede med Familie, og flere Musikynderes Understøttelse, at give en Concert Søndagen den 3die Mai førstkommende paa Raadhuussalen i Nykjøbing. Begyndelsen skeer om Aftenen Kl. 7. Billetter faaes hos Undertegnede og ved Indgangen for 3 Mk. Stykket. Efter at Concerten er endt, opvartes med Dands=Musik til Kl. 3 om Natten, uden videre Betaling. Hr. Gjæstgiver Berg strom har Beværtningen. Braase.
Lolland-Falsters Stifts-Tidende, 1829-04-24
Auctioner. Det Stervboet efter afdøde Selveierhuusmand Mikkel Jeppesen og Hustrue tilhørende Eiendomshuus i Lillebrænde Bye med tilliggende Grund, som er Lillebrænde Anne Præstegaards Hauge- og Gaardsplads, bliver opraabt til Bortsælgelse ved 3de offentlige Auctioner, nemlig Løverdagen den 9de, den 16de og den 23de Mai d. A., om Formiddagen Kl. 10, af hvilke Auctioner de 2de første afholdes paa Falster Birks Tinghuus ved Nykjøbing, og den 3die Auction i forbemeldte Huus selv, efter hvilken Auctions Afholdelse forauctioneres paa samme Sted Stervboets Løsøre og Effecter, bestaaende af Borde, Bænke, Senge, Sengeklæder, Gangklæder, Kister, Skabe, Kjøkkentøi, Huggeredskaber, 2 Biestader m.v. Hvilket herved til de Lysthavendes Efterretning bekjendtgjøres. Falsters Birk, den 22de April 1829. C. G. Krüger.
Lolland-Falsters Stifts-Tidende, 1829-04-24
Onsdagen den 29de d. M., Formiddag Kl. 10 slet, bliver ved Bomhuset udenfor Langebro her ved Byen afholdt offentlig Auction over et Parti røget Flesk, 20 Tdr. gode Kogesild i hele og halve Tønder, hvide og graae Ærter, sorte Vikker, Havre og Byg, tjenligt til Sædekorn, Kartofler, 50 Tylter gode 6 Alens=Fjelle, m. m. Der gives Credit til Mikkelsdag indeværende Aar. Hvilket herved bekjendtgjøres til Efterretning forde Lysthavende. Nakskov, den 23de April 1829. Pontoppidan, constitueret.
Lolland-Falsters Stifts-Tidende, 1829-04-24
Samme Tid og Sted bekommes Brændeviin til 20 s. Potten.